
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 928 στρ. στη θέση «Βολιμπίρια - 
Κοτζανά - Δάρδελα κοινοτήτων Ηλιοκάστρου και Ερμιόνης Νο¬ 
μού Αργολίδας... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών στις εκτός του εγκεκριμένου ρυμοτομικού σχεδίου περιο¬ 
χές των Δήμων/Κοινοτήτων Μάνδρας, Ασπροπύργου, Μεγά¬ 
ρων, Αυλώνας, Γραμματικού, Βαρνάβα (Ν. Αττικής). 2 

Παράταση αναστολής χορήγησης οικοδομικών αδειών για έξι (6) 
μήνες, στο Ο.Τ. 10 της περιοχής 93, μεταξύ των οδών Πατη¬ 
σίων, Σπ. Λάμπρου, I. Δροσοπούλου και Γρηγοροβίου.3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΑΞ 722 . (1) 

Κήρυξη αναδασωτέας έκτασης 928 στρ. στη θέση «Βολιμπίρια - Κοτ¬ 
ζανά - Δάρδελα κοινοτήτων Ηλιοκάστρου και Ερμιόνης Νομού Αρ¬ 
γολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την ΑΞ-722/7.3.91 πρόταση της Δ/νσης Δασών Αργολίδας με 
την οποία προτείνεται η τροποποίηση της ΑΞ-3201/85 απόφ. Νο¬ 
μάρχη Αργολίδας. 

6. Την ΑΞ-3201/85 απόφαση του Νομάρχη Αργολίδας την οποία 
τροποποιούμε με την παρούσα, αφού ήταν εσφαλμένη και δεν απέδιδε 
την πραγματικότητα, αποφασίζουμε: 

Κηρύσσουμε αναδασωτέα με σκοπό τη με φυσική αναγέννηση επανα- 
δημιουργία της δασικής βλάστησης που καταστράφηκε από πυρκαγιά 
την 15 και 16.8.1985 τη δημόσια δασική έκταση εμβαδού εννιακοσίων 
είκοσι οκτώ (928) στρεμμάτων που βρίσκεται στη θέση «Βολιμπίρια - 
Κοτζανά - Δάρδιζα» των κοινοτήτων Ηλιοκάστρου και Ερμιόνης και 
προσδιορίζεται από τα στοιχεία 1, 2, 3 .... 108, -109, 1 στο από 
7.3.1991 τοπογρ. διάγραμμα κλίμ. 1:5000 των Π. Λυμπερόπουλου 
δασολόγου και Αλεξ. Παπαζαφειρόπουλου τεχν. δασοπονίας και έχει 
όρια: 

Ανατολικά: Μ’ ελαιαγρούς κατοίκων Ερμιόνης και δημόσια δασική 
έκταση. 

Δυτικά Μ’ ελαιαγρούς κατοίκων Ερμιόνης και δημόσια δασική 
έκταση. 

Βόρεια: Με αγρούς κατοίκων Ηλιοκάστρου. 

Νότια: Μ’ ελαιαγρούς κατοίκων Ερμιόνης. 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 21 Μαρτίου 1991 
Η Νομάρχης 

ΑΛΕΞΑΝΔΡΑ ΒΑΚΑΛΟΓΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 59503/2650 (2) 

Αναστολή οικοδομικών εργασιών και χορήγησης οικοδομικών αδειών 

στις εκτός του εγκεκριμένου ρυμοτομικού σχεδίου περιοχές των Δή- 

μων/Κοινοτήτων Μάνδρας, Ασπροπύργου, Μεγάρων, Αυλώνας, 

Γραμματικού, Βαρνάβα (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα και ειδικότερα τα άρθρα 8 και 85Α. 

2. Τις διατάξεις των άρθρων 2, 3 και 7 του Ν. 1032/80 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις του εδαφίου ιδ της παρ. 1 του άρθρου 23 του Ν. 
1588/85 «Κυβέρνηση και Κυβερνητικά Όργανα» (Α 137). 

4. Τις διατάξεις της παρ. 5 του άρθρου 12 του Ν. 1647/86 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες διατάξεις (Α' 141)». 

5. Τις διατάξεις του άρθρου 15 παρ. 3.1 του Ν. 1515/85 «Ρυθμι¬ 
στικό σχέδιο και πρόγραμμα προστασίας περιβάλλοντος της ευρύτερης 
περιοχής της Αθήνας» (Α' 18). 

6. Το υπ’ αρ. 2059/320/10.5.91 έγγραφο του Ενιαίου Συνδέσμου 
Δήμων και Κοινοτήτων Νομού Αττικής. 

7. Το υπ’ αριθ. 2575/1991 έγγραφο του Οργανισμού Αθήνας. 

8. Την εξαιρετική κρισιμότητα του προβλήματος που αφορά στον 
τρόπο διάθεσης των απορριμάτων και το οποίο συναρτάται άμεσα με 
την υγεία του πληθυσμού του Λεκανοπεδίου της Αθήνας (περίπου το 
40% του πληθυσμού της χώρας). 

9. Την κατ’ αρχήν έγκριση καταλληλότητας των συγκεκριμένων χώ¬ 


ρων με αποφάσεις των οικείων Νομαρχών, ως υποδοχέων εναπόθεσης 
απορριμάτων. 

10. Την ανάγκη προστασίας του δημοσίου και ιδιωτικού συμφέρο¬ 
ντος με την αποφυγή δημιουργίας καταστάσεων οι οποίες θα απέβαιναν 
ασυμβίβαστες προς το σκοπό της προτεινόμενης ρύθμισης και ειδικό¬ 
τερα με την αποφυγή εκτελέσεως έργων ή ανεγέρσεως κτιριακών εγκα¬ 
ταστάσεων, η χρήση των οποίων θα ήταν ασυμβίβαστη με τη χρήση 
των χώρων εναπόθεσης των απορριμάτων. 

11. Την υποχρέωση, μετά την οριστική επιλογή από τις παραπάνω 
θέσεις δυο θέσεων, του καθορισμού στις θέσεις αυτές ειδικών χρήσεων 
καθώς και της πολεοδομικής τους οργάνωσης, αποφασίζουμε: 

1. Αναστέλλονται για ένα (1) χρόνο οι οικοδομικές εργασίες και η χο¬ 
ρήγηση οικοδομικών αδειών στις εκτός του εγκεκριμένου ρυμοτομικού 
σχεδίου περιοχές των Δήμων/Κοινοτήτων Μάνδρας, Ασπροπύργου, 
Μεγάρων, Αυλώνας, Γραμματικού, Βαρνάβα (Ν. Αττικής) ως εξής: 

α) Για όλες τις χρήσεις στις περιοχές που χαρακτηρίζονται ως Ζώνη 

Α 

β) Για όλες τις χρήσεις εκτός από τα γεωργικά και κτηνοτροφικά κτί¬ 
ρια και τις γεωργικές αποθήκες στις περιοχές που χαρακτηρίζονται ως 
Ζώνη Β' 

όπως αυτές φαίνονται περικλειόμενες με μπλε γραμμή (συνεχή για όλες 
τις περιοχές Α και διακεκομμένη για τις περιοχές Β) στα σχετικά πρω¬ 
τότυπα διαγράμματα σε κλίμακα 1:10.000, που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
59503/1991 πράξη του και που αντίτυπά τους σε φωτοσμίκρυνση δη¬ 
μοσιεύονται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαίου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

Αριθ. 371 (3) 

Παράταση αναστολής χορήγησης οικοδομικών αδειών για έξι (6) μή¬ 
νες, στο Ο.Τ. 10 της περιοχής 93, μεταξύ των οδών Πατησίων, Σπ. 
Λάμπρου, I. Δροσοπούλου και Γρηγοροβίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
(Συνεδρίαση 10η της 15ης Απριλίου 1991) 

Έχοντας υπόψη: 

1. Το από 17.7.1923 Ν. Δ/γμα (Φ.Ε.Κ. Λ 228) «περί σχεδίων πό-· 
λείος» όπως μεταγενέστερα τροποποιήθηκαν και συμπληρώθηκαν. 

2. Το Π. Δ/γμα 323/89 (ΦΕΚ Λ 146), «Κωδικοποίηση του Δημο¬ 
τικού και Κοινοτικού Κώδικα». 

3. Το Π. Δ/γμα από 29.12.86 (ΦΕΚ Δ 16) «περί τροποποιήσεως 
του εγκεκριμένου ρυμοτομικού σχεδίου πόλεως με απόφαση του Δημο¬ 
τικού Συμβουλίου του Δήμου Αθηναίων». 

4. Τις με αρ. 310/89,1508/89,317/90 και 1176/90 αποφάσεις 
του Δημ. Συμβουλίου με τις οποίες είχε επιβληθεί αναστολή οικοδομι¬ 
κών αδειών στο Ο.Τ. 10. 


5. Τα με αρ. 179/89, 620/89, 217/90 και 622/90 Φ.Ε.Κ. στο 
οποία δημοσιεύτηκαν οι πιο πάνω αναφερόμενες αποφάσεις τού Δημοτι 
κού Συμβουλίου. 

6. Το με αρ. πρωτ. 28243/556/91 Δημαρχιακό έγγραφο και μετο 
τη συζήτηση που έγινε, αποφασίζει: 

Την παράταση αναστολής χορήγησης οικοδομικών αδειών για έξι (6 
μήνες, στο Ο.Τ. 10 της περιοχής 93, μετοιξύ των οδών Πατησίων, Σπ 
Λάμπρου, I. Δροσοπούλου και Γρηγοροβίου. 

Η παράταση της αναστολής κρίνεται αναγκαία 'προκειμένου να μι 
μεταβληθεί η σημερινή πολεοδομική κατάσταση έως ότου ολοκληρωθε 
η σχετική διαδικασία για την τροποποίηση του εγκεκριμένου ρυμοτομι 
κού σχεδίου. 

Η ισχύς αυτής της απόφασης αρχίζει από τη δημοσίευσή της οττρ 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Προεδρεύων 
ΑΘΑΝΑΣΙΟΣ ΑΛΕΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










